armvectores/hy_wikipedia_2023 huggingface dataset:
Սեֆեդինյաններ

Սեֆեդինյաններ, հայ իշխանական տոհմ Հայաստանի Վասպուրական նահանգում 12-16-րդ դարերում։ Հիմնադիրն է Արծրունիների շառավիղ և մեծահարուստ Սեֆեդին Ա Արքայունը, որը 1150-ական թվականներին ամուսնանալով Խեդենեկյանների ժառանգ Մարիամի հետ, որպես օժիտ ստացել է Աղթամար կղզու մի մասը, ապա սնանկացած աներոջից (Խեդենեկ Գ) գնել նաև մնացածը։ Հետագայում Սեֆեդինի իշխանությունը տարածվել է նաև կղզու հանդիպակաց ափի գյուղերի վրա։
1272-1580-ական թվականներին Սեֆեդինյաններն իրենց ձեռքում են պահել Աղթամարի կաթողիկոսությունը (աթոռակալել են Սեֆեդինից սերած հոգևորականներ), սեփական զինված ջոկատներով պաշտպանվել օտար նվաճողներից։ Զաքարիա Գ Սեֆեդինյանը կարակոյունլու թուրքմենների առաջնորդ Ջհանշահ խանի օգնությամբ 1460 թվականին դարձել է Հայոց կաթողիկոս՝ միավորելով Էջմիածնի կաթողիկոսություն և Աղթամարի կաթողիկոսությունները։ Սեֆեդինի աշխարհիկ գործիչները կրել են «պարոն», «մեծ պարոն», «ամիր» տիտղոսները, երբեմն փորձելով վերականգնել Վասպուրականի Արծրունյաց թագավորությունը։
Տոհմի նշանավոր գործիչներից Աղթամարի կաթողիկոս Ստեփանոս Դ Տղան 1466 թվականին իր տոհմակից Սմբատին (Գուռջիբեկի որդի) օծել է թագավոր և հռչակել Արծրունյաց թագավորների իրավաժառանգ։ Վերջինիս մեկամյա «թագավորությունն» ամփոփվել է հիմնականում Աղթամար կղզով։ 16-րդ դարի վերջից Սեֆեդինին աստիճանաբար վերացրել են քաղաքական ասպարեզից։
Կրեզոլներ

Կրեզոլներ, մեթիլօքսիբենզոլներ, մեթիլֆենոլներ, CH3C6H4OH, օրգանական միացություններ։ Բնորոշ անդուր հոտով հեղուկներ են։ Հայտնի է կրեզոլների երեք (մետա-, օրթո-, պարտ-) իզոմեր։ Սահմանափակ են լուծվում ջրում, լավ՝ օրգանական լուծիչներում։ Թույլ թթուներ են, ալկալիների հետ առաջացնում են կրեզոլատներ։ Արդյունաբերության մեջ անջատում են քարածխի, գորշ ածխի և բնափայտի խեժերից, ինչպես նաև սինթեզում տոլուոլից։ Օրթոկրեզոլներ անջատում են իզոմերների խառնուրդից բազմաթորմամբ, իսկ մետակրեզոլներ և պարտկրեզոլներ՝ քիմիական եղանակներով։ Կիրառում են ներկանյութերի, բժշկական պատրաստուկների, պայթուցիկ և հոտավետ նյութերի արտադրության մեջ և այլուր։
Ադունց

Ադունց, հայկական ազգանուն։


== Ազգանունը կրողներ ==
Գալուստ Թևոսի Ադունց (1915-1997), կենսաքիմիկոս։


== Ծանոթագրություններ ==
Գիպսային և գիպսաբետոնային շինվածքներ

Գիբսային և գիբսաբետոնափին շինվածքներ, գիպսային կապակցանյութերից(գլխավորապես շինարարական գիպսից) և գիպսաբետոնից պատրաստվող շինվածքներ։ Դրանցից են միջնորմի պանելներն ու սալերը, հատակի հիմքի պանելները, սանիտարատեխնիկական խցիկները, օդափոխիչ բլոկները, երեսպատման թերթերը(գիպսի չոր սվաղ)։ Այդ շինվածքների առավելություններն են՝ համեմատաբար փոքր ծավալային զանգվածը, հրակայունությունը, լավ ձայնամեկուսացումը, թերությունները՝ անբավարար ջրակայունությունը, համեմատաբար ցածր ամրությունը, սողքը՝ բեռնվածքի ազդեցությամբ(առանձնապես բարձր խոնավության դեպքում), ուստի և կիրառվում են, հիմնականում, չկրող և քիչ բեռնված, խոնավությունից պաշտպանված կառուցվածքներում։ Գիբսային և գիբսաբետոնային շինվածքների ժամանակակից արտադրությունը լայնորեն մեքենայացված Է․ օրինակ, միջնորմի պանելները պատրաստվում են գլոցահաստոններով՝ անընդհատ կաղապարման մեթոդով, երեսպատման թերթերը՝ կաղապարման կոնվեյերներով, իսկ օդափոխիչ բլոկները կաղապարում են շարժական վագոնիկ-կաղապարներով։
Սթեն Լի

Սթեն Լի (անգլ.՝ Stan Lee, իսկական անունը՝ Սթենլի Մարտին Լիբեր (անգլ.՝ Stanley Martin Lieber), դեկտեմբերի 28, 1922(1922-12-28)[…], Նյու Յորք շրջան, Նյու Յորք, Նյու Յորք, ԱՄՆ - նոյեմբերի 12, 2018(2018-11-12)[…], Բևերլի Գրոուվ, Լոս Անջելես, Կալիֆոռնիա, ԱՄՆ), ամերիկացի գրող, դերասան, պրոդյուսեր, հաղորդավար, սցենարիստ, կոմիքսների հեղինակ, «Marvel Comics» կազմակերպության նախկին տնօրեն։ Առանձնանում է իր դերասանական կամեո խաղերով։
Marvel-ից ֆորմալ դուրս գալուց հետո նա մնաց որպես ընկերության հանրային դեմքը՝ ներկայանալով ընկերության ֆիլմերում։ Միաժամանակ, նա շարունակում էր անկախ ստեղծագործական աշխատանքը մինչև իր 90-ականները, մինչև կյանքի ավարտ։


== Կենսագրություն ==
Ծնվել է Նյու Յորքում, հրեաների ընտանիքում (ովքեր արմատներով Ռումինիայից էին)։ Ապրել է շատ ծանր պայմաններում։ Հայրը քիչ էր աշխատում, դրա պատճառով էլ չէին կարողանում նորմալ ապրել։ Սթենը 9 տարեկան էր, երբ ընտանիքով տեղափոխվեցին Վաշինգտոն։ Վաշինգտոնում էլ ծնվեց իր միակ եղբայրը։ Ապրում էին մեկսենյականոց բնակարանում։ Սթենը և եղբայրը գիշերում էին այդ 1 սենյակում, իսկ հայրը և մայրը բազմոցին։
Սթենը միջնակարգ դպրոցն ավարտել է Բրոնքսում, քանի որ այդ ժամանակա ընտանիքով տեղափոխվել էին հենց այդտեղ։ Փոքր հասակից սկսած տարբեր աշխատանքներ է կատարել. լուրեր էր հավաքում, գրի էր առնում և վաճառում, սենդվիչներ էր մատակարարում, ինչպես նաև զբաղվում էր New York Herald Tribune թերթի վաճառքով։
Սթենին օգնել են մարդիկ, որպեսզի նա դառնա հայտնի, նրանք են՝ Ռոբբի Սոլոմոնը (Սթենի հորեղբայրը), Timely Comics ամսագրի խմբագիր Ջո Սայմոնը, կոմիքսների հեղինակ Մարտին Գուդմանը և այլք։
Որոշ հայտնի նկարիչների հետ համագործակցելով (որոնցից ամենահայտնիները Ջեք Կյորբին և Ստիվ Դիտկոն են), Սթենը ստեղծել է այնպիսի հայտնի կոմիքսների հերոսների, ինչպիսիք են՝ Սարդ մարդը, Երկաթե մարդը, Հալքը և այլ կերպարներ։
Սթենն ուներ սեփական ալիքը YouTube սոցիալական կայքում, որը կոչվում է «Հերոսների աշխարհը» (անգլ.` World of Heroes):
Մահացել է 2018 թվականի նոյեմբերի 12-ին։


== Հետաքրքիր փաստեր ==
Սթենը սիրում էր հիմնականում դիտել այն ֆիլմերը, որոնց մեջ խաղում է Բրյուս Լին։
Սթենը հայտնվել էր Սիմփսոններ մուլտսերիալի մեջ (ինքն իր դերում)։
Սթենի սիրելի գրողներն էին` Սթիվեն Քինգը, Հերբերթ Ուելսը, Մարկ Տվենը, Արթուր Կոնան Դոյլը, Վիլյամ Շեքսպիրը, Չարլզ Դիքենսը և Հարլան Էլիսսոնը։


== Ստեղծած կերպարներ ==
Երկաթե մարդ
Սարդ-մարդ
Սարդ-կին
Կապիտան Ամերիկա
Հալք
Թոր
Բժիշկ Սթրենջ
Դեդփուլ
Մրջյուն-մարդ
Սև հովազ
Կապիտան Մարվել
Կուղխ
Սթար-Լորդ
Գրութ


== Պարգևներ ==
1995 թվականին ներառվել Ջեք Կյորբիի փառքի սրահում։
2002 թվականին ստացել է «Սատուրն» մրցանակ՝ «Կարիերայում ձեռքբերումներ ունենալու համար»։
2008 թվականին ԱՄՆ արվեստների բնագավառում պարգևատրվել է շքանշանով։


== Գրքեր ==
«How to Draw Comics. The Marvel Way»
«Stan Lee. How to Draw Comics»


== Ծանոթագրություններ ==


== Արտաքին հղումներ ==
Internet Movie Database կայքում
POW! Entertainment
Disney-ի հետ համագործակցության կայք Archived 2010-01-20 at the Wayback Machine.
Վալդեկասա (քաղաք)

Վալդեկասա (իսպ.՝ Valdecasa), քաղաք և համայնք Իսպանիայում, Ավիլա շրջանի Կաստիլիա և Լեոն ինքնավար մարզերի կազմում։ 
Համայնքը մտնում է Ավիլա շրջանի կազմի մեջ։ Տարածքը կազմում է 21,76 կմ²։ Բնակչությունը՝ 75 մարդ (2010)): Վարչական կենտրոնի հեռավորությունը կենտրոնից՝ 27 կմ։


== Ժղովրդագրական զարգացում ==


== Ծանոթագրություններ ==
Մոշենկա (գյուղ, Ախտիրկայի շրջան)

Մոշենկա (ուկրաիներեն՝ Мошенка), գյուղ Ուկրաինայի Սումիի մարզի Ախտիրկայի շրջանում։
2001 թվականի տվյալներով Մոշենկա գյուղում բնակվում էր 130 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Օնիչա

Օնիչա (անգլ.՝ Onitsha, իգբո՝ Onịchạ), քաղաք Նիգերիայի Ինաբրա նահանգում։ Այն տեղակայված է Նիգեր գետի ափին։ Բնակչությունը՝ 561,066 մարդ (2006 թվականի տվյալներով)։
Օնիչայի ագլոմերացիայում բնակվում է 8 530 514 մարդ (ըստ 2015 թվականի տվյալների)։


== Պատմությունը ==
Քաղաքը հիմնադրվել է 17-րդ դարի սկզբին, Բենինից ներգաղթյալների կողմից։ Շուտով այն  վերածվել է կարևոր մշակութային, քաղաքական և առևտրի կենտրոնի, դառնալով Օնիչա թագավորության մայրաքաղաքը։ 1857 թվականին օբին (թագավորը) թույլատրեց անգլիացի վաճառական Ուիլյամ Բալֆուրու Բեյկիին (անգլերեն՝  William Balfour Baikie) քաղաքից ոչ հեռու կառուցի ռազմական ամրոց։ XIX-րդ դարի վերջին Օնիչան դարձավ Նիգերիայի բրիտանական գաղութի մի մասը։ 1960 թվականից արդեն՝ անկախ Նիգերայի։ 1965 թվականին քաղաքում՝ Նիգեր գետի վրայով,  կառուցվել է 1404 մետր երկարությամբ կամուրջ (River Niger Bridge (Onitsha)).։


== Տնտեսություն ==
Ներկայումս Օնիչան հանդիսանում է նավահանգստային և առևտրային քաղաք։ Գյուղատնտեսական արտադրանքները քաղաք են ներթափանցում հարևան շրջաններից` մուրաբա, կասավա, ցիտրուսային մրգեր, բրինձ, ձուկ, տառո և այլն։ Քաղաքից արտահանվում է կոկոսի յուղը և կոկոսի ընկույզները։ Տեղական շուկայի շենքը Նիգերիայում ամենամեծն է, ավերվել է 1967 թվականին Նիգերիայի քաղաքացիական պատերազմի ժամանակ, բայց հետագայում վերականգնվել է։


== Պատկերասրահ ==

		
		


== Ծանոթագրություններ ==


== Արտաքին հղումներ ==
Tyrolean Airways

Tyrolean Airways անվանվում է տարածաշրջանային ավիաընկերության, ընկերությունը հիմնված է Ավստրիայում։ Ավիաընկերությունը հիմնադրվել է 1978 թվականին։ Ընկերությունում աշխատում է 1599 աշխատակից։ Ավիաընկերությունը հիմնականում չվերթներ է իրականացնում հետևյալ ուղղություններով՝ Լիբիա, Տրիպոլի, Իրան, Թեհրան, Թուրքիա, Անկարա, Ստամբուլ, Ֆինլանդիա, Դանիա, Վիեննա, Կոպենհագեն, Ֆրանսիա, Գերմանիա, Իտալիա, Օսլո, Նորվեգիա, Լյուքսեմբուրգ, Վենետիկ, Հռոմ, Նեպալ, Հունաստան, Սանկտ Պետերբուրգ, Կրասնոդար, Սոչի, Սերբիա, Բելգրադ, Ուկրաինա, Դոնեցկ, Օդեսսա, Խարկով, Դնեպրոպետրովսկ և Մոսկվա։


== Պատահարներ ==
Fokker 100 ինքնաթիռը իրականացնում էր Ավստրիայից Լիդս չվերթ, կատարել է արտակարգ վայէջք։ Պատճառը հանդիսանում էր այն, որ ինքնաթիռի շարժիչը դադարել է աշխատելուց։ Ինքնաթիռը վայրէջքը կատարել է անվտանգ, զոհեր և տուժածներ չեն եղել։


== Չվերթը ==
2008 թվականի հոկտեմբերին ավիաընկերության չվերթը բաղկացած էր հետևյալ ինքնաթիռներից՝

2010 թվականի հունիսին ավիաընկերության միջին տարիք կամել է 12.9 տարի։


== Ծանոթագրություններ ==


== Արտաքին հղումներ ==
Պաշտոնական կայք
Աբրիկտոզավր

Աբրիկտոզավր (լատ.՝ Abrictosaurus - «զգոն մողես» ), դինոզավրերի ցեղ, որը պատկանում է հետերոդոնտոզավրերի խմբին։ Այս կենդանիները ապրել են վաղ յուրայի ժամանակաշրջանում՝ ներկայիս Հարավային Աֆրիկայի տարածքում։ Սա համեմատաբար փոքր չափեր ունեցող երկոտանի խոտակեր դինոզավրի տեսակ է։ Ունի մոտավորապես 1 մետր երկարություն և կշռում է 45 կիլոգրամ։
Այս դինոզավրը հայտնի է միայն 2 կմախքների շնորհիվ, որոնք հայտնաբերվել են Լեսոտոի Ցգաչաս Նեք շրջանում և Հարավային Աֆրիկայի Կապսյան պրովինցիայում։ Կազմավորումը, որտեղից գտնվել են կմախքները առնչվում է գետտանգյան և սինեմյուրյան երկրաբանական շերտերին (վաղ յուրայի ժամանակաշրջան)։ Գտածոների տարիքը գնահատվում է 200-190 միլիոն տարի։


== Ծանոթագրություններ ==
Հովասափ Սեբաստացի

Հովասափ Սեբաստացի (մոտ 1510, Սեբաստիա - մոտ 1564), XVI դարի հայ տաղասաց, գրիչ, վկայագիր։ Կրթությունն ստացել է հոր՝ Թադեոս քահանայի մոտ։ Հովասափ Սեբաստացիից մեզ են հասել սիրո երգեր, պատմական պոեմներ, բանաստեղծություններ, բարոյախրատական, ինչպես նաե հոգևոր թեմաներով գրված և տոմարագիտական գործեր, որոնք արտացոլում են հայ ժողովրդի, մասնավորապես Արևմտյան Հայաստանի բնակչության կյանքը, միջնադարյան Հայաստանի քաղաքական անցուդարձերը։ 1535 թ-ին Հովասափ Սեբաստացին ընդօրինակել է Ալեքսանդր Մակեդոնացու պատմությունը։ Երկի վերջում եղած հիշատակարանը վկայում է, որ նա իր սիրերգերը, օժտված կյանքի ու բնության նկատմամբ լավատեսությամբ, ստեղծել է 1535 թ-ին։ Հովասափ Սեբաստացին գրել է նաև 17 տնից բաղկացած մի տաղ, որը նվիրված է Կոճա Սեբաստացուն (տաղի 7 տների ծայրակապն է «Ցովասաբ» բառը)։
Ջեվերչոխ

Ջեվերչոխ, գյուղ Արևմտյան Հայաստանում, Կիլիկիայի Ուրֆայի նահանգում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Կիլիկիայի հայաբնակ բնակավայրեր


== Ծանոթագրություններ ==
Մարաչևկա (գյուղ, Սլավուտայի շրջան)

Մարաչևկա (ուկրաիներեն՝ Марачівка), գյուղ Ուկրաինայի Խմելնիցկիի մարզի Սլավուտայի շրջանում։
2001 թվականի տվյալներով Մարաչևկա գյուղում բնակվում էր 405 մարդ։ Բնակավայրը զբաղեցնում է 2,35 կմ² տարածք։ Բնակչության խտությունը կազմում էր 172,34 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Նովոե Պոդուբե

Նովոե Պոդուբե (ռուս.՝ Новое Поддубье), գյուղ Ռուսաստանի Լենինգրադի մարզի Գատչինսկի շրջանի կազմում։
Բնակչությունը 2011 թվականին գրանցված տվյալներով կազմում էր 34 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Ալեքսանդր Գրիբոյեդովի հուշարձան (այլ կիրառումներ)

Ալեքսանդր Գրիբոյեդովի հուշարձան, կարող է վերաբերել՝

Ալեքսանդր Գրիբոյեդովի հուշարձան (Երևան)
Ալեքսանդր Գրիբոյեդովի հուշարձան (Թբիլիսի)
Ալեքսանդր Գրիբոյեդովի հուշարձան (Մոսկվա)
Փոքր Ռունգա

Փոքր Ռունգա (ռուս.՝ Малая Рунга), գետ Ռուսաստանում, հոսում է Վոլոգդայի մարզում։ Գետաբերանը տեղակայված է Մեծ Ռունգա գետի աջ ափում՝ 4 կմ հեռավորության վրա։ Գետի երկարությունը 11 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Դոնի ավազանային շրջանին, գետի ջրատնտեսային տեղամասը՝ Հյուսիսային Դոն գետն է։ Գետի ենթաավազանը Սուխոնան գետն է։ Գետի գետային ավազանը՝ Հյուսիսային Դոն։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը - 03020100312103000008473
Հիդրոլոգիական ուսումնասիրությունների կոդը - 103000847
Ավազանի կոդը - 03.02.01.003
Հիդրոլոգիական ուսումնասիրությունների հատորի համարը - 03
Թողարկումն ըստ հիդրոլոգիական ուսումնասիրությունների - 0


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Lambada (երգ)

«Lambada», ֆրանսիական Կաոմա  երաժշտական խմբի երգերից է, որը դարձել է 1989 թվականի հիթը և խմբի թողարկած ալբոմի առաջին երգը։  Երգը շատ երկրների լավագույնների ցուցակում գրավում էր առաջին տեղը, ներառյալ Գերմանիայում, Ֆրանսիայում և Իտալիայում։ Կաոմա խումբը այս երգով հանդես է եկել նույնիսկ Մոսկվայում, Մաքսիմ Գորկու անվան զբոսայգում անցկացված մեծ տոնախմբությանը։ Սկավառակները թողարկվել և վաճառվել են մինչև  15 միլիոն թվաքանակով։ Ֆրանսիայում երգը 2017 թվականի հունվարից, առաջին անգամ ներկայացնելուց հետո դարձավ երկրի լավագույնը և ամենապահանջվածը։


== Ստեղծման պատմություն ==
«Lambada» երգը բոլիվիական Los Kjarkas խմբի «Llorando se fue» երգն էր, որը «գողացվել» և ներկայացվել էր «Կաոմա» խմբի կողմից (թողարկված  1981 թվականին)։


=== Առաջընթացի գծապատկեր ===


=== Հավաստագրեր ===


== Ծանոթագրություններ ==


== Արտաքին հղումներ ==
Loalwa Braz e Kaoma conquistaram o mundo com plágio de canção boliviana — 20/01/2017 — UOL Entretenimento
Tanz-Hype Lambada — SPIEGEL ONLINE
Պատմական բարբառագիտություն

Պատմական բարբառագիտություն, լեզվաբանության բնագավառ, որն զբաղվում է որևէ լեզվի բարբառների պատմական քննության հարցերով։ Պատմական բարբառագիտության առանցքային խնդիրներն են՝ տվյալ լեզվի ժամանակակից բարբառների արմատների բացահայտումը, բարբառների զարգացման ընթացքի ուսումնասիրումը՝ հնագույն ժամանակներից մինչև մեր օրերը, բարբառային ճյուղավորման մոտավոր ժամանակի որոշումը և ըստ այդմ պատմական շրջանում առաջացող լեզվական երևույթների (նորաբանությունների) ժամանակագրության հարցերի լուծումը, լեզվի զարգացման յուրաքանչյուր փուլում բարբառների բաժանվածության և նրանցում առկա հնչյունական, քերականական ու բառային տարբերությունների աստիճանի որոշումը, բարբառների տերիտորիալ բաշխվածության բնութագիրը և նրանց ունեցած փոխհարաբերությունները միմյանց ու գրական լեզուների նկատմամբ, բարբառների տեղն ու դերը լեզվի պատմության մեջ և այլն։
Կունիլա

Կունիլա (էստ․՝ Kunila), գյուղ Էստոնիայի Լյաենեմաա նահանգի Լիհուլա շրջանում։
2011 թվականի տվյալներով գյուղում բնակվում էր 6 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Պրոխլադնի

Պրոխլադնի (ռուս.՝ Прохладный), քաղաք Ռուսաստանի Դաշնության Կաբարդա-Բալկարական Հանրապետությունում։ 2013 թվականից սկսած կազմավորում է Պրոխլադնիի քաղաքային օկրուգը (ռուս.՝ Городской округ Прохладный), նրա վարչական կենտրոնն է և միակ բնակավայրը։ Հանդիսանում է նաև Պրոխլադնիի մունիցիպալ շրջանի վարչական կենտրոնը, սակայն ընդգրկված չէ վերջինիս կազմում։
Կաբարդա-Բալկարիայի՝ բնակչությամբ 2-րդ քաղաքն է (Նալչիկից հետո)։ Կարևոր արդյունաբերական կենտրոն է, ավտոմոբիլային և երկաթուղային ուղիների հանգույց է, հանդիսանում է նաև գյուղատնտեսական շրջանի կենտրոն։
Պրոխլադնիի (Պրոխլադնիի քաղաքային օկրուգի) տարածքը կազմում է 35,08 կմ²։


== Բնակչություն ==
2016 թվականի տվյալներով օկրուգում բնակվում է 58 083 մարդ։

Ազգային կազմը2010 թվականի մարդահամարի արդյունքներով քաղաքային օկրուգում 59 601 բնակվողներից 59 461-ը նշել են իրենց ազգությունը․


== Պատկերասրահ ==

		
		
		
		
		
		
		
		
		
		
		
		
		
		
		
		
		
		
		
		


== Ծանոթագրություններ ==


== Արտաքին հղումներ ==
Պաշտոնական կայք Archived 2009-02-23 at the Wayback Machine. (ռուս.)
Ռուսաստանի Կառավարության կայք. Տարածաշրջանների մասին տարաբնույթ տեղեկություններ։ Անհրաժեշտ է փնտրել ըստ շրջանի անվանման։ (ռուս.)
Յան Սյուցին

Յան Սյուցին (չինարեն՝ 楊秀清, սեպտեմբերի 23, 1821(1821-09-23), Guiping, Guigang, Գուանսի-Չժոունի ինքնավար շրջան, Չինաստան - սեպտեմբերի 2, 1856(1856-09-02), Նանկին, Jiangning Fu), Տայպինյան ապստամբության առաջնորդներից և գլխավոր հրամանատարներից մեկը։ 
Մինչև Տայպինյան ապստամբությունը Յանը վաճառական էր Գուանսի-Չժոունի ինքնավար շրջանում։ 1848 թվականին նա քրիստոնեություն է ընդունել այն բանից հետո, երբ, իր խոսքերով, Աստված հայտնվել է նրա տեսիլքում։ Յանը մարդկանց համար բուժական նիստեր է անցկացրել և իր շուրջը հավաքել մի խումբ նվիրյալների։ 
Ապստամբության սկսվելուն պես Յանը միացել է դրան և արագ դարձել դրա առաջնորդներից մեկը։ 1851 թվականին, երբ Հոնգ Սիուքուանը ստանձնել է «Երկնային կայսեր» կոչումը, վերջինս նշանակել է Յան Սյուցինին որպես բանակի գլխավոր հրամանատար։ Հետագայում Յանը ստացել է «Արևելյան թագավոր» կոչումը («Դոնգվանգ»), ինչպես ապստամբության մյուս երեք առաջնորդները։ 
Յանը ստեղծել է լրտեսների լայն ցանց, և 50-ականների կեսերին համարվում էր տայպին առաջնորդներից ամենաազդեցիկը։ 
1853 թվականին Յանի հրամանատարությամբ զորքերը գրավել են Նանկինը, որը դարձել է Տայպինի մայրաքաղաքը։ Տայպինների երկնային կայսր Հունը կորցրել է հետաքրքրությունը քաղաքականության հանդեպ և ավելի մեծ ուշադրություն է սկսել հատկացնել իր հարեմին։ Յանը նշանակվել է կառավարության ղեկավար և ապստամբների շրջանում իրական իշխանություն է ձեռք բերել։ 
Հետագայում Յանի և Հունի միջև հակասություններ են առաջացել, այդ թվում և` կրոնական հարցերի շուրջ։ Բացի այդ, Հունը կասկածներ է հայտնել, որ Յանը ցանկանում է գրավել բացարձակ իշխանությունը։ 1856 թվականի սեպտեմբերի 2-ին Յան Սյուցինն սպանվել է այն մարդկանց կողմից, որոնց Հոնգ Սիուքուանն ուղարկել էր Տայպին նահանգի մայրաքաղաք Նանկին։ Հաջորդ երեք ամիսների ընթացքում Հունի հրամանով սպանել են Յանի ամբողջ ընտանիքը և նրա հազարավոր կողմնակիցներին։


== Ծանոթագրություններ ==
Սավալեևո (գյուղ, Տատիշլինսկի շրջան)

Անվան այլ կիրառումների համար տե՛ս՝ ՍավալեևոՍավալեևո (ռուս.՝ Савалеево, բաշկիրերեն՝ Һәүәләй), գյուղ Ռուսաստանի Բաշկորտոստան հանրապետության Տատիշլինսկի շրջանի կազմում։
Բնակչությունը 2009 թվականին գրանցված տվյալներով կազմում էր 102 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Բուշնա Սեդրակ

Բուշնա Սեդրակ, աղբյուր Հայաստանի Վայոց Ձորի մարզում, նախկինում Ռուսական կայսրության Երևանի նահանգի Շարուր-Դարալագյազի գավառում։


== Ծանոթագրություններ ==
Մարիա Սաֆարյանց

Մարիա Սարգսի Սաֆարյանց (դեկտեմբերի 13, 1955(1955-12-13), Լենինգրադ, ՌԽՖՍՀ, ԽՍՀՄ), հայ ջութակահարուհի։ Ռուսաստանի Դաշնության վաստակավոր արտիստ (2006)։ Կոնստանտին Օրբելյանի կինն է։


== Կենսագրություն ==
Մարիա Սաֆարյանցը ծնվել է 1955 թվականի դեկտեմբերի 13-ին Լենինգրադում։ 1980 թվականին ավարտել է Լենինգրադի կոնսերվատորիայի նվագախմբային բաժինը։ 1978-87 թվականներին հանդես է եկել Լենինգրադի ֆիլհարմոնիկ նվագախմբում։ Եղել է «Լենինգրադի մենակատարներ», «Սանկտպետերբուրգյան եռյակ» (1990) անսամբլների հիմնադիրներից։
1990-1995 թվականներին որպես մենակատար և կոնցերտմայստեր համագործակցել է «International d’Italia» նվագախմբի հետ։ Համերգային մեծ ծրագրով շրջագայել է բազմաթիվ երկրներում. երկացանկում ընդգրկված են եղել Լ. վան Բեթհովենի, Վ. Ա. Մոցարտի, Գ. Ֆ. Հենդելի, Պ. Ի. Չայկովսկու, Ա. Կ. Գլազունովի ստեղծագործություններից։
1990-2004 թվականներին եղել է «Ցարսկոյե Սելոյի աշուն» փառատոնի տնօրեն, 1997 թվականից՝ «Սանկտ Պետերբուրգի պալատներ» միջազգային երաժշտական փառատոնի գեղարվեստական ղեկավար և փառատոնի հիմնադրամի նախագահ։


== Մրցանակներ և պարգևներ ==
1999 – «Ցարսկոյե Սելոյի» ազգային մրցույթի դափնեկիր,
2003 – «Պետրոպոլ» ազգային մրցույթի դափնեկիր,
2013 – «Օլիմպիա» ազգային մրցույթի դափնեկիր,
2013 – «Կայսերական մեդալ»,
2013, 2014 – «Եկատերինա Մեծի» շքանշան։


== Ծանոթագրություններ ==


== Արտաքին հղումներ ==
The Costa-Jacksons, John Moore, Maria Safariants in Concert
Մարկոմաններ

Մարկոմաններ, հին գերմանական ցեղ։ Մ. թ. ա. I հազարամյակի 2-րդ կեսին բնակվել են այժմյան Սաքսոնիայի և Թյուրինգիայի տարածքում։ Մ. թ. ա. II դարի վերջին և առաջին դարի սկզբին շարժվել են դեպի Մայնի միջին և վերին շրջանները։ Մ. թ. ա. 8-րդ դարում, Հյուսիսային Գերմանիան հռոմեացիների գրավելուց հետո, մարկոմանները վերաբնակվել են այժմյան Չեխիայի տարածքում և մտել Մարոբոդի գլխավորած ցեղային միավորման մեջ։ Մ. թ. ա. 17-րդ դարում մարկոմանները նահանջեցին դեպի Դանուբ։ I-II դարերում մարկոմանները և կվադները Դանուբի սահմաններում մշտապես սպառնում էին հռոմեացիներին, որի հետևանքով 166-180-ին ծագեց Մարկոմանյան պատերազմը։ IV դարից մարկոմանները մասնակցեցին ժողովուրդների մեծ գաղթին։ V դարի վերջին բնակություն հաստատեցին Բավարիայում։
Տրանսֆորմերներ։ Լուսնի մութ կողմը

«Տրանսֆորմերներ։ Լուսնի մութ կողմը» (անգլ.՝ Transformers: Dark of The Moon), Ամերիկյան ֆանտաստիկ մարտաֆիլմ, ռեժիսոր՝ Մայքլ Բեյի կողմից։ Այն հանդիսանում է «Տրանսֆորմերներ» (2007) և «Տրանսֆորմերները։Կործանվածների վրեժը» (2009) ֆիլմերի շարունակությունը։ Ֆիլմի սցենարիստը Էրեն Կրյուգերն է, որն աշխատել է ֆրանշիզի երկրորդ մասի վրա։ Ֆիլմը վաճառքի է դուրս եկել 2011 թ․ հունիսի 28-ից։
Միջազգային պրեմիերան տեղի է ունեցել 2011 թ․ հունիսի 23-ին՝ Մոսկվայում։ Մոսկվայի 33-րդ միջազգային կինոփառատոնին այն հանդիսացավ որպես բացման ֆիլմ։ 
Ֆիլմի սաունդթրեքը ամերիկյան Linkin Park ռոք խմբի «Iridescent» երգն է, իսկ ընթացքում հնչող օրիգինալ երաժշտության կոմպոզիտորն է Սթիվ Յաբլոնսկին, որը աշխատել է նաև ֆրանշիզի նախորդ մասերի վրա, և արդեն ստորագրած պայմանագիր ունի ապագայում նկարահանվելիք մասերի հետ։
2011 թ․ օգոստոսի 2-ին ֆիլմը դարձավ կինոյի պատմության 5-րդ ֆիլմը, որին հաջողվեց իր հասույթում հատել 1 միլիարդ դոլարի սահմանը։ Այս պահին ֆիլմն այդ ցուցակում 7-րդ տեղն է զբաղեցնում։ Միայն ԱՄՆ-ում Մայքլ Բեյի նկարի հասույթը կազմել է ավելի քան 347 միլիոն․ դոլարը, իսկ Հյուսիսային Ամերիկայի սահմաններից դուրս այն հավաքել է՝ 724 միլիոն․ դոլար։ Հիմա ֆիլմը հանդիսանում է Paramount Pictures-ի ամենաշահութաբեր ֆիլմը։


== Ծանոթագրություններ ==
Ժակ դ'Ագար

Ժակ դ'Ագար (ֆր.՝ Jacques d'Agar, գերմ.՝ Jacob d' Agar, մարտի 9, 1640(1640-03-09), Փարիզ - նոյեմբերի 16, 1715(1715-11-16), Կոպենհագեն, Դանիա), ֆրանսիացի նկարիչ-դիմանկարիչ։


== Կենսագրություն ==

1675 թվականին, որպես պատմական գեղանկարիչ, դարձավ Փարիզի Գեղարվեստի ակադեմիայի անդամ։ Սակայն 1682 թվականի հունվարի 31-ին Նանտի Էդիկտի վերացման պատճառով, ակադեմիայից վռնդվել է բողոքական լինելու պատճառով։ Ագարը գնաց Անգլիա և այնտեղ հայտնի դարձավ իր գեղանկարչական դիմանկարներով։ Նաև աշխատել է Գերմանիայում, և, վերջապես հրավիրվել է Կոպենհագեն, որտեղ թագավոր Քրիստիան V-ը նրան դարձրել է իր սենեկապետը։
Ագարը անկասկած մեծ ազդեցություն է թողնել դանիացի նկարիչների վրա։ Այնտեղ նա անցկացրել է իր կյանքի լավագույն տարիները։ Ժակ դ'Ագար տղան՝ Շարլ դ'Ագարը նույնպես նկարիչ-դիմանկարիչ էր։


== Ծանոթագրություններ ==


== Արտաքին հղումներ ==
«Агар»։ Բրոքհաուզի և Եֆրոնի հանրագիտական բառարան: 86 հատոր (82 հատոր և 4 լրացուցիչ հատորներ)։ Սանկտ Պետերբուրգ։ 1890–1907
Սուխայա Դվոենկա

Սուխայա Դվոենկա (ռուս.՝ Сухая Двоенка), գետ Ռուսաստանում, հոսում է Վոլգոգրադի մարզում։ Գետաբերանը տեղակայված է Բալանդա գետի աջ ափին՝ 4,7 կմ հեռավորության վրա։ Գետի երկարությունը 22 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ հյուսիսային Դվինա գետն է, գետի ենթաավազանը Վիչեգդա և Վագա գետերն են։ Գետի գետային ավազանը Հյուսիսային Դվինան գետն է՝ մինչև հյուսիսային Դվինի միախառնման կետը։ Գետավազանը՝ Հյուսիսային Դվինա։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը - 05010300112107000008528
Հիդրոլոգիական ուսումնասիրությունների կոդը - 107000852
Ավազանի կոդը - 05.01.03.001
Հիդրոլոգիական ուսումնասիրությունների հատորի համարը - 07
Թողարկումն ըստ հիդրոլոգիական ուսումնասիրությունների - 0


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Բուղաթափա (այլ կիրառումներ)

Բուղաթափա, կարող է վերաբերել՝

Բուղաթափա - լեռ Հայկական լեռնաշխարհում, Ալաջա լեռնահամակարգում
Բուղաթափա - լեռ Հայկական լեռնաշխարհում, Արսիան-Սողանլուի լեռներում
Բուղաթափա - լեռ Հայկական լեռնաշխարհում, Մեծրաց (Սողանլու) լեռների հյուսիս-արևմտյան հատվածում
Բուղաթափա - լեռնագագաթ Հայկական լեռնաշխարհում, Բալուի լեռնաշղթայում
Վեշագուրնի

Վեշագուրնի (վրաց.՝ ვეშაგურნი), գյուղ Վրաստանում։ Գտնվում է Մցխեթ-Մթիանեթ մարզի Դուշեթի շրջանում։


== Դիրք ==
Գտնվում է ծովի մակարդակից 1320 մետր բարձրության վրա։ Շրջկենտրոն Դուշեթից հեռու է 45 կմ։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 24 մարդ։


== Ծանոթագրություններ ==
The Day That Never Comes

The Day That Never Comes, Metallica խմբի սինգլ Death Magnetic իններորդ ստուդիական ալբոմից։ Սինգլի գլխավոր երգը թողարկվել է 2008 թվականի օգոստոսին ռադիոյով թվային ներբեռնման համար։


== Տեսահոլովակ ==
Երգի տեսահոլովակը նկարահանվել է Լոս Անջելեսի սահմաններից դուրս Կալիֆոռնիա նահանգում՝ անապատում, 2008 թվականի հուլիսի 31-ին՝ դանիացի ռեժիսոր Թոմաս Վինթերբերգի ղեկավարությամբ։ Տեսանյութը առաջին անգամ հայտնվել է 2008 թվականի սեպտեմբերի 1-ին խմբի պաշտոնական կայքում։


== Երգերի ցանկ ==

No Remorse (Live) երգը ձայնագրվել է 2003 թվականին Օռլանդոյում։


== Ձայնագրման մասնակիցներ ==
Ջեյմս Հեթֆիլդ՝ ռիթմ կիթառ, վոկալ
Լարս Ուլրիխ՝ հարվածային գործիքներ
Կիրկ Հեմմետ՝ սոլո կիթառ
Ռոբերտ Թրուհիլոն՝ բաս կիթառ


== Դիրքը չարթերում ==


== Ծանոթագրություններ ==


== Արտաքին հղումներ ==
The Day That Never Comes  Metallica.com-ում
Metallica — The Day That Never Comes (Official Music Video)
Metallica The Day That Never Comes-ը(անգլ.) Discogs կայքում
Metallica — The Day That Never Comes Lyrics | MetroLyrics Archived 2019-03-30 at the Wayback Machine.
Նենսի Աջրամ

Նենսի Աջրամ (արևմտահայերեն՝ Նենսի Աժրամ / Աճրամ, արաբերեն՝ نانسي عجرم լատիներեն Nancy Ajram) (ծնված Նենսի Նաբիլ Աջրամ, մայիսի 16, 1983(1983-05-16), Աշրաֆիա, Բեյրութ, Լիբանան]), լիբանանցի երգչուհի է։


== Կենսագրություն ==
Նենսի Նաբիլ Աջրամը ծնվել է Լիբանանում՝ մարոնիտ-քրիստոնյայի ընտանիքում և նրա սահմաններից դուրս, ընդհանուր առմամբ համարվում է ամենահայտնին Մերձավոր Արևելքում (վաճառվել է ավելի քան 30 միլիոն ձայնագրություն)։ Տարբեր մրցույթների և մրցանակների դափնեկիր է։ Կոկա-Կոլա-ի «Ընկերության դեմքն» է տեղական շուկայում։
2008 թվականի հոկտեմբերին ամուսնացել է լիբանանցի 34-ամյա ատամնաբույժի հետ։


== Սկավառակագրություն ==
1998։ Mihtagalak
2001։ Sheel Oyounak Anni
2003։ Ya Salam
2004։ Ah W Noss
2006։ Ya Tabtab...Wa Dallaa
2008։ Betfakkar Fi Eih?!
2010։ N7


== Պարգևներ ==
Murex d’or (2003-2005-2007)
Best Female Singer 2003
The 11th Cairo International Song Festival
Oscar best video clip Akhasmak Ah- Arabian Music Award
Super Star 2005
Disque d’or 2005 & 2006
Mobinil Music Award 2007
World Music Award 2008


== Ծանոթագրություններ ==
Ստանովոե (գյուղ, Ստանովլյանսկի շրջան)

Անվան այլ կիրառումների համար տե՛ս՝ ՍտանովոեՍտանովոե (ռուս.՝ Становое), գյուղ Ռուսաստանի Լիպեցկի մարզի Ստանովլյանսկի շրջանի կազմում։
Բնակչությունը վերջին գրանցված տվյալներով կազմում էր 5887 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Ստյաուա (ֆուտբոլային ակումբ, Բուխարեստ)

«Ստյաուա» Ֆուտբոլային Ակումբը մասնագիտական ֆուտբոլային ակումբ է, որը հանդես է գալիս Բուխարեստում։


== Պատմություն ==
«Ստյաուա» Ֆուտբոլային Ակումբը հիմնադրվել է 1947 թվականին, Բուխարեստ քաղաքում։


== Ներկա կազմ ==
Ապրիլի 10, 2010
Նշում. Դրոշները ցույց են տալիս ազգային հավաքականը ինչպես սահմանված է ՖԻՖԱ-ի իրավասության կանոններում: Խաղացողները կարող են ունենալ 1-ից ավելի ոչ-ՖԻՖԱ-ի քաղաքացիություն:


== Արտաքին հղումներ ==
«Ստյաուա» ՖԱ-ի պաշտոնական կայքէջը (ռում.)
Չանդար (այլ կիրառումներ)

Չանդար, կարող է վերաբերել՝

Չանդար - գյուղ Արևմտյան Հայաստանում, Սեբաստիայի վիլայեթի Սեբաստիայի գավառում
Չանդար - գյուղ Ռուսաստանի Բաշկորտոստան հանրապետության Նուրիմանովսկի շրջանի կազմում
Լյուբով Վոյնովա-Շիկանյան

Լյուբով Վոյնովա-Շիկանյան (օգոստոսի 18, 1909(1909-08-18), Մոսկվա, Ռուսական կայսրություն - օգոստոսի 17, 1990(1990-08-17)), հայազգի բալետի արտիստ, պարուսույց։


= Կենսագրություն =
Լյուբով Վոյնովան ծնվել է 1909 թվականի օգոստոսի 18-ին՝ Մոսկվայում։ Եղել դիրիժոր,  ՀԽՍՀ արվեստի վաստակավոր գործիչ Դմիտրի Շիկանյանի կինը։
Մասնագիտական կրթությունը ստացել է 1926 թվականին՝  Մոսկվայի պարարվեստի ուսումնարանում։ Որպես մենապարուհի հանդես է եկել Նովոսիբիրսկի (1926-1927), Սվերդլովսկի (1927-1928),  Թբիլիսիի (1928-1938) օպերայի և բալետի թատրոններում։ 
Լյուբով Վոյնովա-Շիկանյանը Թբիլիսիի օպերայի և բալետի թատրոնին կից բալետի ստուդիայում 1934-1938 թվականներին եղել է ուսուցիչ, դասավանդել է նաև 1938-1942 թվականներին՝ Երևանի պարարվեստի ուսումնարանում։ Աշխատել է նաև արտիստների մանկավարժ-փորձավար՝ 1938-1963 թվականներին, Երևանի Ալեքսանդր Սպենդիարյանի անվան օպերայի և բալետի ազգային ակադեմիական թատրոնում։
1984 թվականին արժանացել է Հայաստանի ժողովրդական արտիստի կոչման։ 
Լյուբով Վոյնովա-Շիկանյանը մահացել է 1990 թվականի օգոստոսի 17-ին՝ Երևան քաղաքում։


== Շքաշաններ ==
«Պատվո նշան» շքանշան։


== Դերապարեր ==
Օդետա-Օդիլիա (Պ.Չայկովսկու «Կարապի լիճը»)։
Մեդորա (Ադանի «Կորսար»)։
Սվանիլդա (Դելիբի «Կոպելիա»)։
Մայա (Շ.Թաքթաքիշվիլու «Մալտակվա»)։
Մարիա (Ասաֆևի «Բախչիսարայի շատրվանը»)։
Ռայմոնդա (Գլազունովի «Ռայմոնդա»)։
Գյուլնարա (Ռիմսկի-Կորսակովի «Շեհերազադե»)։
Խանդութ («Խանդութ», ըստ Ա.Սպենդիարյանի երաժշտության)։
Գայանե (Ա.Խաչատրյանի «Գայանե»)։


== Ծանոթագրություններ ==


== Արտաքին հղումներ ==
Ա. Սպենդիարյանի անվան օպերայի և բալետի ազգային ակադեմիական թատրոնը ՀԱՅԱՍՏԱՆԻ ԳԼԽԱՎՈՐ ԹԱՏՐՈՆԸ
Սոլենայա Բալկա (ավան, Կառլովկայի շրջան)

Սոլենայա Բալկա (ուկրաիներեն՝ Солона Балка), ավան Ուկրաինայի Պոլտավայի մարզի Կառլովկայի շրջանում։
2001 թվականի տվյալներով Սոլենայա Բալկա ավանում բնակվում էր 226 մարդ։ Բնակավայրը զբաղեցնում է 0,226 կմ² տարածք։ Բնակչության խտությունը կազմում էր 1000 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
Ուկրաինայի բնակավայրերի արբանյակային լուսանկարները։ (ուկր.)
Գարեգին Գարանֆիլյան

Գարեգին Գարանֆիլյան (1877, Ստամբուլ, Օսմանյան կայսրություն - 1955), հայ բանասեր։


== Կենսագրություն ==
Գարեգին Գարանֆիլյանը ծնվել է Կ. Պոլսում, բուն անունը եղել է Արմենակ։ Կրթությունն ստացել է Վիեննայի Մխիթարյանների վանքում։ 1895 թվականին դարձել միաբանության անդամ։ Տիրապետել է մի շարք լեզուների։ Երկար տարիներ որպես ուսուցիչ կամ տեսուչ պաշտոնավարել է տարբեր քաղաքների Մխիթարյան դպրոցներում (Զմյուռնիա, Կ. Պոլիս)։ Ունեցել է գրական, բանասիրական, թարգմանական գործունեություն։ 1911 թվականին Պոլսում հիմնել է «Ուսումնարան» դպրոցական հանդեսը, որը շարունակվել է մինչև 1915 թվականը։
Ինքնուրույն երկերից են «Տիգրան Բ և հայ-լուկուլյան պատերազմներն ըստ Կ. Էքհարդի» (1926), «Համառոտ ընդհանուր պատմություն ի պետս բարձրագույն նախակրթարաններու» (Ա-Գ մաս, Կահիրե, 1944-1949)։ Թարգմանություններից հիշատակության արժանի են Հ. Գելցերի «Սկզբնավորությունք Բյուզանդյան բանակադեմերու դրության» (1903), Հ. Պետերսընի «Նպաստ մը հայ լեզվի պատմության» (Վիեննա, 1904)։


== Ծանոթագրություններ ==
Անտոնիու Գոնսալվիս

Անտոնիու Գոնսալվիս (պորտ.՝ Antônio Gonçalves), համայնք Բրազիլիայում՝ Բաիա նահանգի կազմում։ Գտնվում է Բաիա նահանգի կենտրոնական մարզում։ Մտնում է Սենոր դու Բոնֆինի գավառի կազմի մեջ։ Բնակչությունը կազմում է 6532 մարդ՝ 2006 թվականի տվյալներով։ Գրավում է 316,131 կմ2 տարածք։ Բնակչության խտությունը՝ 20,7 մարդ/կմ²։


== Վիճակագրություն ==
Համախառն ներքին արդյունքը, 2003 թվականի դրությամբ, կազմում է 16.722.169,00 ռեալ (տվյալները՝ Բրազիլիայի աշխարհագրության և վիճակագրության ինստիտուտի)։
Համախառն ներքին արդյունքը մեկ շնչի հաշվով, 2003 թվականի դրությամբ, կազմում է 2.091,84 ռեալ (տվյալները՝ Բրազիլիայի աշխարհագրության և վիճակագրության ինստիտուտի)։
Մարդկային ներուժի զարգացման ինդեքսը, 2000 թվականի դրությամբ, կազմում է 0,620 (տվյալները՝ ՄԱԿ-ի զարգացման ծրագրի)։
Կառլա (այլ կիրառումներ)

Կառլա անունը կամ տերմինը կարող է վերաբերել հետևյալ հոդվածներին․

Կառլա - գյուղ Էստոնիայի Կոսե շրջանի կազմում։
Կառլա - գյուղ Էստոնիայի Ռաե շրջանի կազմում։
Վալերիյոնաս Բալտրունաս

Վալերիյոնաս Բալտրունաս (ռուս.՝ Валерийонас Стасевич Балтрунас, դեկտեմբերի 25, 1940(1940-12-25), Q16475052?, Q16472495?, Կուպիշի շրջան, Լիտվա), ռուս դիվանագետ։ 1-ին դասի արտակարգ և լիազոր դեսպանորդ (1996 թվականի դեկտեմբերի 30)։


== Կենսագրություն ==
1964 թվականին ավարտել է ԽՍՀՄ արտաքին գործերի նախարարության Մոսկվայի Լոմոնոսովի անվան պետական համալսարանը։ Տիրապետում է ֆրանսերենին, արաբերենին և անգլերենին։
1991 թվականից զբաղվում է դիվանագիտական գործունեությամբ։

1991 թվականի մարտի 18-ից մինչև 1992 թվականի ապրիլի 22-ը Նիգերում եղել է ԽՍՀՄ, իսկ 1991 թվականից հետո՝ Ռուսաստանի Դաշնության արտակարգ և լիազոր դեսպան։
1997 թվականի հունիսի 2-ից մինչև 2001 թվականի օգոստոսի 15-ը Գամբիայում եղել է Ռուսաստանի Դաշնության արտակարգ և լիազոր դեսպան։
1997 թվականի հունիսի 2-ից մինչև 2001 թվականի օգոստոսի 15-ը Սենեգալում եղել է Ռուսաստանի Դաշնության արտակարգ և լիազոր դեսպան։


== Դիվանագիտական աստիճան ==
2-րդ դասի արտակարգ և լիազոր դեսպանորդ (1991 թվականի մարտի 18)։
1-ին դասի արտակարգ և լիազոր դեսպանորդ (1996 թվականի դեկտեմբերի 30)։


== Ծանոթագրություններ ==


== Արտաքին հղումներ ==
Կենսագրությունը Մոսկվայի Միջազգային հարաբերությունների պետական ինստիտուտի ռազմաքաղաքական հետազոտությունների կենտրոնի կայքում
Սաքսեր

Սաքսեր (լատիներեն՝ Saxones, գերմաներեն՝ Sachsen, անգլո-սաքսոներեն՝ Seaxan, հին սաքսոներեն՝ Sahson, ստորին գերմաներեն՝ Sassen, հոլանդերեն՝ Saksen), գերմանական ցեղերի խումբ։ III-IV դարերում միավորվել են ցեղային միության մեջ։ Վաղ միջնադարում բնակվել են Հյուսիսային Գերմանիայում (Հռենոս գետից արևելք․ և էլբա գետից արևմուտք)։ V -VI դարի 1-ին կեսին սաքսերի մի մասը վերաբնակվել են Բրիտանիայում։ Մայրցամաքային սաքսերը VI-VIII դարերում բաժանվել են վեստֆալների, օստֆալների, էնգրերի և նորդալբինգների։ Կարլոս Մեծի մղած սաքսոնական պատերազմների (772-804 թթ.) հետևանքով սաքսերին հպատակեցրել են ֆրանկները և նրանց պարտադրել ֆեոդալական հարաբերություններ։ 843 թվականին սաքսերի մարզն անցել է Արևելաֆրանկական թագավորությանը, IX դարի վերջին այնտեղ ստեղծվել է Սաքսոնական դքսությունը։ Սաքսերը կազմել են, այսպես կոչված, ստորին սաքսոնացիների էթնիկ հիմքը։
Ռալֆ (մուլտֆիլմ)

«Ռալֆ» (անգլ.՝ Wreck-It Ralph — «Կործանիր դա Ռալֆ»), կատակերգական անիմացիոն ստերեոկինո, որի ռեժիսորը Ռիչ Մուրն է, ով նախկինում եղել է նաև «Սիմփսոններ» և «Ֆուտուրամա» մուլտֆիլմերը։ Ուոլտ Դիսնեյի լիամետրաժ անիմացիոն ֆիլմերի ցուցակում հիսուներկուերորդն է։
Աշխարհում մուլտֆիլմի պրեմիերան կայացել է 2012 թվականի նոյեմբերի 2-ին։
Մուլտֆիմի կարգախոսը՝ «Լավ ընկերները պետք է լինեն շատ»։


== Դերերում ==


== Պրեմիերը ==
«Ռալֆ» մուլտֆիլմից առաջ ցուցադրվել է Դիսնեյ ընկերության «Թղթե մարդը» կարճամետրաժ մուլտֆիլմը։
Ամբողջական տարբերակով երիզը դուրս է եկել 2012 թվականի նոյեմբերի 2-ին։


== Ծանոթագրություններ ==
Կինչեշ

Կինչեշ (ուկրաիներեն՝ Кінчеш), գյուղ Ուկրաինայի Անդրկարպատյան մարզի Ուժգորոդի շրջանում։
2001 թվականի տվյալներով Կինչեշ գյուղում բնակվում էր 328 մարդ։ Բնակավայրը զբաղեցնում է 0,45 կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Ժողովածու (3274)

Ժողովածու  (3274), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 3274 թվի տակ։ Ձեռագիրը գրվել է 18-րդ դարում։ Գրված է թղթի վրա, որը ունի 20,2X16 չափս։ Ձեռագիրը կազմված է 131 թերթից։ Գրված է երկսյուն, նոտրգրով։ Ունի լուսանցազարդ մանրանկարներ։ Կազմը` կաշվեպատ ստվարաթուղթ դրոշմազարդ, աստառը՝ դրոշմազարդ կտավ։


== Բովանդակություն ==
Երեմիայի Մեղրեցւոյ Բառագիրք։
Անուանք քաղաքաց։
Գր. Կեսարացւոյ Անուանք քաղաքաց։


== Ծանոթագրություններ ==
Ալիքիլիսա (Երզնկայի գավառ)

Անվան այլ կիրառումների համար տե՛ս՝ Ալիքիլիսա (այլ կիրառումներ)Ալիքիլիսա, գյուղ Արևմտյան Հայաստանում, Էրզրումի վիլայեթի Երզնկայի գավառում։ Գտնվում էր Կամախ քաղաքից 50 կմ հյուսիս-արևմուտք՝ Սեբաստիա տանող հին ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն


== Տես նաև ==
Էրզրումի նահանգի հայաբնակ բնակավայրեր


== Ծանոթագրություններ ==
Ձերմեգեդո

Ձերմեգեդո  (իտալերեն՝ Zermeghedo), կոմունա Իտալիայում։ Գտնվում է Վենետո մարզում՝ Վիչենցա գավառում։
Բնակչությունը կազմում է 1351 մարդ, բնակչության խտություն՝ 676 մարդ/կմ²։ Զբաղեցնում է 2 կմ² մակերես։ Փոստային ինդեքս՝ 36050։ Հեռախոսային կոդ՝ 0444։


== Ժողովրդագրություն ==
Բնակչություն


== Կապի տվյալներ ==
հեռախոս՝0444 685413
Էլեկտրոնային փոստ՝ info@comune.zermeghedo.vi.it
Պաշտոնական կայք http://www.comune.zermeghedo.vi.it/home/ Archived 2006-05-07 at the Wayback Machine.


== Արտաքին հղումներ ==
http://www.comune.zermeghedo.vi.it/home/ Archived 2006-05-07 at the Wayback Machine.
Ազգային ինստիտուտի վիճակագրություն(իտալ.)
http://www.istat.it/english/ Archived 2009-12-07 at the Wayback Machine.


== Ծանոթագրություններ ==
Կարդանո ալ Կամպո

Կարդանո ալ Կամպո (իտալերեն՝ Cardano al Campo), քաղաք Իտալիայում, գտնվում է Լոմբարդիա մարզում՝ Վարեզե գավառում։
Բնակչությունը 12 872 մարդ։ Բնակչության միջին խտությունը՝ 1342 մարդ/կմ²։ Զբաղեցնում է 9 կմ² տարածք։ Փոստային ինդեքս՝ 21010: Հեռախոսային կոդը՝ 0331։


== Արտաքին հղում ==
Վիճակագրության ազգային ինստիտուտ(իտալ.)
http://www.istat.it/english/ Archived 2009-12-07 at the Wayback Machine.


== Ծանոթագրություններ ==
Կիվասո

Կիվասո (իտալերեն՝ Chivasso), կոմունա Իտալիայի Պիեմոնտ մարզի Թուրին գավառում։
Բնակչությունը՝ 25.035 մարդ (2008 թվականի տվյալներով)։ Բնակչության խտությունը՝ 488 մարդ/կմ²։ Տարածքը՝ 51 կմ²։ Փոստային ինդեքս՝ 10034։ Հեռախոսային կոդ՝ 011։


== Ժողովրդագրություն ==
Բնակչության թվաքանակի փոփոխությունները. 


== Արտաքին հղումներ ==
http://www.comune.chivasso.to.it Archived 2017-11-11 at the Wayback Machine.
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.
Արչիբալդ Սեյս

Սեյս Արչիբալդ Հենրի (անգլ.՝ Archibald Sayce) (սեպտեմբերի 25, 1845(1845-09-25), Շիրհեմպտոն, City of Bristol, Հարավարևմտյան Անգլիա, Անգլիա, Մեծ Բրիտանիայի և Իռլանդիայի միացյալ թագավորություն - փետրվարի 4, 1933(1933-02-04), Բաթ, Սոմերսեթ, Անգլիա, Միացյալ Թագավորություն), անգլիացի արևելագետ։ Խեթագիտության հիմնադիրներից է։


== Կրթություն ==
Կրթությունն ստացել է Օքսֆորդում։ 1876-1919 թվականներին Սեյսը եղել է Օքսֆորդի համալսարանի պրոֆեսոր։


== Գործունեություն ==

Մասնակցել է լուվիական նշանագրերի, ինչպես նաև ուրարտական, էլամական, գրերի վերծանմանը։ Բազմաթիվ ճանապարհորդությունների ընթացքում ճշգրտությամբ պատճենահանել է Եգիպտոսի ու Սուդանի ժայռերի ու տաճարների պատերի վրա եղած հունական, արամեական ու կարիական գրությունները։ Փոքր Ասիայում ուսումնասիրել է հին խեթերի ու լուվիացիների ճարտարապետական ու գրավոր հուշարձանները, հրատարակել Ելեփանտինեի արամեական բնագրերը, Պոլինեգիայում ուսումնասիրել է բնիկների մշակույթն ու կրոնը։ Զբաղվել է նաև աստվածաբանությամբ (եղել է Աստվածաշնչի թարգմանության վերստուգիչ հանձնաժողովի անդամ)։ Սեյսը տառադարձել, թարգմանել, մեկնաբանել և 1882 թվականին Մեծ Բրիտանիա ասիական ընկերության ամսագրում առաջինը ամփոփ ձևով հրատարակել է այն ժամանակ հայտնի ուրարտական 57 արձանագրությունները, որի շնորհիվ դրանք մտել են գիտական շրջանառության մեջ։ Աշխատության մի շարք հատվածներ մինչև օրս էլ չեն կորցրել գիտական արժեքը։ Սեյսը կյանքի հետագա տարիներին ևս հավաքել և նույն ամսագրում (XX, 1888, XXV, 1893, XXVI, 1894, XXXIII, 1901, XXXVIII, 1906, XLIV, 1912, LXI, 1929, LXIV, 1932) հրատարակել է ուրարտական արձանագրություններ։ Ըստ ասորեստանյան արձանագրությունների գաղափարագրերի՝ Սեյսը տվել է ուրարտական բնագրերի մոտավոր թարգմանությունը։ Զբաղվել է նաև ուրարտական տեղանունների ստուգաբանության, տեղագրության և այլ հարցերով։


== Ծանոթագրություններ ==
(841) Արաբելլա

(841) Արաբելլա (անգլ.՝ Arabella), աստերոիդ աստերոիդների հիմնական գոտում։ Հայտնաբերվել է 1916 թվականի հոկտեմբերի 1-ին Մաքս Վոլֆի կողմից Հայդելբերգում։
Միջին հեռավորությունը Արեգակից կազմում է 2,254779 ա. մ., առավելագույնը մոտենում է 2,0987 ա. մ. հեռավորության վրա և հեռանում 2,4108 ա. մ.։ Արեգակի շուրջ մեկ ամբողջական պտույտ է կատարում 1236,67 երկրային օրվա ընթացքում, իր ուղեծրով շարժվելով միջինում 0,291104 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 3,79° անկյուն։
Արաբելլա աստերոիդը դասվում է Ֆլորայի աստերոիդների ընտանիքին, որի մեջ ներառված են այս պահին հայտնի ավել քան 7438 անդամներ։ Ընտանիքի ներքին սահմանը անցնում է 2,17 ա. մ. հեռավորության վրա Արեգակից, իսկ արտաքին սահմանը՝ 2,33։ Այս ընտանիքի աստերոիդների էքսցենտրիսիտետները ընկնում են 0,109-0,168 միջակայքում, իսկ ուղեծրի թեքումը՝ 2,4°-6,9°։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(841) Արաբելլա աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Չիկե Նվոֆիա

Չիկե Նվոֆիա (անգլ.՝ Chike C. Nwoffiah, հուլիսի 22, 1965(1965-07-22), Նիգերիա), նիգերիացի կինոռեժիսոր, արվեստի հարցերով խորհրդատու։ CityFlight ամսագիրը 2000 թվականին նրան ընդգրկել է Սան Ֆրանցիսկոյի ծովածոցի տարածաշրջանի առավել ազդեցիկ աֆրոամերիկացիների տասնյակում (Top Ten Most Influential African Americans" in the San Francisco Bay Area): 


== Ուսումնառություն ==
Չիկեն սովորել է նիգերիական Ումուահիա քաղաքի պետական քոլեջում, ապա՝ Լագոսի համալսարանում։ Այնուհետև մեկնել է Ամերիկայի Միացյալ Նահանգներ, որտեղ Կոլումբիայի համալսարանի բիզնեսի դպրոցն ավարտելուց հետո ուսանել է Հոլիվուդի կինոինստիտուտում։ 


== Գործունեություն ==
Չիկե Նվոֆիան ստեղծագործական աշխատանքը զուգակցել է վարչական-կազմակերպչական և դասախոսական գործունեության հետ։ Նա գլխավորապես պաշտոնավարել է ամերիկյան Կալիֆոռնիա նահանգում. եղել է կալիֆոռնիական Rhesus Media Group-ի նախագահ ու Օրիկի թատրոնի գործադիր տնօրեն, Մենլո քոլեջի դասախոս, ինչպես նաև՝ նիգերիական Աբուջա քաղաքում գործող C3 Media ընկերության գլխավոր գործընկեր։ Բացի այդ, նրան է վստահվել Սիլիկոնային հովտի աֆրիկյան կինոփառատոնի (Silicon Valley African Film Festival) տնօրենի պաշտոնը։


== Ֆիլմագրություն ==
2000: Growing Black in America
2001: Jamaica - Spirit of Enterprise
2002: Tantu
2003: A Jewel in History
2004: A Killing in Choctaw
2005: Every Drop Counts
2006: Bridges
2007: Wake Up Africa
2009: A Prayer for the Inauguration
2009: Sabar - life is a dance!


== Ծանոթագրություններ ==


== Արտաքին հղումներ ==
Chike C. Nwoffiah Internet Movie Database կայքում
http://www.sabarthemovie.com Archived 2019-08-08 at the Wayback Machine.
http://www.rhesusmedia.com
http://www.oriki.org
https://web.archive.org/web/20090801033222/http://c3media.net/
Ամինևո (գյուղ, Բայմակսկի շրջան)

Անվան այլ կիրառումների համար տե՛ս՝ ԱմինևոԱմինևո (ռուս.՝ Аминево, բաշկիրերեն՝ Әмин), գյուղ Ռուսաստանի Բաշկորտոստան հանրապետության Բայմակսկի շրջանի կազմում։
Բնակչությունը 2009 թվականին գրանցված տվյալներով կազմում էր 274 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Հո (կոմունա)

Հո (նորվ.՝ Hå), կոմունա (համայնք) Նորվեգիայի Ռուգլան ֆյուլքեյում (մարզում)։ Կոմունայի վարչական կենտրոնը Վարհյոգ քաղաքն է։ Պաշտոնական լեզուների ընտրության ժամանակ 3 լեզուներից որևէ մեկը չի ընտրել, այսինքն՝ չեզոք է։ Զբաղեցնում է 258,7 կմ² տարածք։


== Հոի զինանշանը ==
Հո կոմունայի զինանշանը իրենից ներկայացնում է սև գույնով ներկված վահան, ներքևի մասը կլոր, որի վրա՝ կենտրոնական մասում պատկերված է սպիտակ գույնով ներկված ջրհորի մուտք իր վերամբարձիչով։


== Բնակչություն ==
Համաձայն 2016 թվականի մարդահամարի տվյալների՝ Հո կոմունայում բնակվում է 18 591 մարդ։ Վերջին 60 տարում բնակչության թվաքանակը կայուն աճ է արձանագրել։


== Տնտեսություն ==
Հո կոմունանյի տնտեսության հիմնական ճյուղերն են նավագնացությունը, ձկնաարդյունաբերությունն ու զբոսաշրջությունը։


== Պատկերասրահ ==

		
		
		


== Ծանոթագրություններ ==


== Արտաքին հղումներ ==
Կոմունայի վիճակագրական տվյալները վերցված Նորվեգիայի վիճվարչությունից: Archived 2007-10-01 at the Wayback Machine. (նորվեգերեն)
Արուեստաբանութիւն (3204)

Արուեստաբանութիին (3204), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 3204 թվի տակ։ Ձեռագիրը գրվել է 17-րդ դարում Հակոբ մահտեսի գրիչի կողմից։ Գրված է թղթի վրա, որն ունի 1.4×10.2 չափս։ Ձեռագիրը կազմված է 405 թերթից։ Գրված է միասյուն, նոտրգրով։ Ունի կիսախորան, լուսանցազարդ մանրանկարներ։ Պահպանակը ունի 3 էջ, գրված է՝ մագաղաթի վրա՝ բոլորագիծ երկաթագրով։ Կազմը` կաշեպատ ստվարաթուղթ դրոշմազարդ։ Հիշատակարաններ գրչի՝ 60ա, 297բ, 302բ, 326ա։


== Բովանդակություն ==
նաև՝ Րախճանականք։
Հանելուկք։
Տաղք։
Դեղագիրք։
Մանունք։


== Ծանոթագրություններ ==
Հարություն Բոյախչյան

Հարություն Բարեղամի Բոյախչյան (նոյեմբերի 15, 1907(1907-11-15), Վաղարշապատ, Երևանի նահանգ, Կովկասի փոխարքայություն, Ռուսական կայսրություն - մարտի 18, 1990(1990-03-18), Երևան, Հայկական ԽՍՀ, ԽՍՀՄ), հայ անասնաբույժ, համաճարակաբան։ Անասնաբուժական գիտությունների դոկտոր (1954), պրոֆեսոր (1954)։ ՀԽՍՀ գիտության վաստակավոր գործիչ (1964)։


== Կենսագրություն ==
Հարություն Բոյախչյանը ծնվել է 1907 թվականի նոյեմբերի 15-ին, Վաղարշապատ քաղաքում։ 1935 թվականին ավարտել է Երևանի անասնաբուծական-անասնաբուժական ինստիտուտը։ 1938-1984 թվականներին եղել է ԵԱԱԻ կենդանիների համաճարակաբանության ամբիոնի վարիչ, 1984-1989 թվականներին՝ ԵԱԱԻ կենդանիների համաճարակաբանության ամբիոնի խորհրդատու։
Մշակել է սիբիրախտի, բրուցելոզի, պաստերելոզի, լեպտոսպիրոզի ժամանակ գյուղատնտեսական կենդանիների աերոզոլային ու համալիր իմունացման գործնական մեթոդներ։
Մահացել է 1990 թվականի մարտի 18-ին, Երևանում։


== Երկեր ==
Գյուղատնտեսական կենդանիների սիբիրախտը և պայքարը նրա դեմ։ Բոյախչյան Հարություն Բարեղամի, Երևան, Հայպետհրատ, 1950։
Գյուղատնտեսական կենդանիների դաբաղը։ Բոյախչյան Հարություն Բարեղամի, Երևան, Հայպետհրատ, 1950։
Գյուղատնտեսական կենդանիների վարակիչ հիվանդությունները և նրանց պրոֆիլակտիկան։ (Զոոտեխնիկական դասընթացների ձեռնարկ գյուղատնտեսական 2-րդ կարգի վարպետներ պատրաստելու համար), Բոյախչյան Հարություն Բարեղամի, ՀՀ գյուղատնտեսության նախարարություն, Երևան, Հայպետհրատ, 1951։
Գյուղատնտեսական կենդանիների ծաղիկ հիվանդությունը և պայքարը նրա դեմ։ Բոյախչյան Հարություն Բարեղամի, Երևան, Հայպետհրատ, 1951։
Գյուղատնտեսական կենդանիների բրուցելոյզը և պայքարը նրա դեմ։ Բոյախչյան Հարություն Բարեղամի, Երևան, Հայպետհրատ, 1954։
Գյուղատնտեսական կենդանիների վարակիչ հիվանդությունների պրոֆիլակտիկան։ Բոյախչյան Հարություն Բարեղամի, Երևան, Հայպետհրատ, 1955։
Անասնաբուժակի ուղեցույց։ Գյուղատնտեսական կենդանիների վարակիչ հիվանդությունների մասին, Բոյախչյան Հարություն Բարեղամի, Երևան, Հայպետհրատ, 1959։
Խոշոր և մանր եղջերավոր անասունների ինֆեկցիոն հիվանդությունները, Երևան, 1961 (համահեղինակ)։
Էպիզոոտոլոգիա և միկրոբիոլոգիա։ Բոյախչյան Հարություն Բարեղամի, Երևան, Հայպետուսմանկհրատ, 1962։
Սիբիրախտը և նրա դեմ պայքարի փորձը Հայաստանում։ Բոյախչյան Հարություն Բարեղամի, Երևան, Հայպետգյուղհրատ , 1962։
Անասնաբուժական ախտահանություն։ Բոյախչյան Հարություն Բարեղամի, Տեր-Հովհաննեսովա Օլգա Գերասիմի, Երևան, «Հայաստան», 1965։
Անասնաբույժի ուղեցույց։ (Վարակիչ հիվանդություններ), Բոյախչյան Հարություն Բարեղամի, Երևան, «Հայաստան», 1966։
Մոնոմիցինը և նրա օգտագործումն անասնաբուժական պրակտիկայում։ Բոյախչյան Հարություն Բարեղամի, Գյուղատնտեսության գիտա-տեխնիկական ընկերության ռեսպուբլիկական վարչություն, Երևան, «Հայաստան», 1966։


== Ծանոթագրություններ ==
Տիրան Կարապետյան (նկարիչ)

Տիրան Կարապետյան (հուլիսի 2, 1882(1882-07-02), Կահիրե, Եգիպտոսի խեդիվատ, Օսմանյան կայսրություն - հունիսի 26, 1963(1963-06-26), Կահիրե, Եգիպտոս), եգիպտահայ նկարիչ։


== Կենսագրություն ==
Մասնագիտական կրթությունն ստացել է Կահիրեում՝ Ե. Դեմիրճյանի մոտ։ 1900 - 1905 թթ. սովորել է Փարիզի Ժյուլիան ակադեմիայում՝ աշակերտելով Ժ. Պ. Լորանսին և Բ. Կոնստանին։ Կարապետյանի ստեղծագործական անհատականության ձևավորմանը նպաստել է Պ. Սեզանի արվեստը։
Լավագույն աշխատանքներից են՝ «Չալմայով արաբը», «Կարմրազգեստ կինը», «Կոմպոզիցիա», «Միստիկական ճամփորդություն»։


== Ցուցահանդեսներ ==
Անհատական ցուցահանդեսներ է ունեցել Կահիրեում (1932, 1942, 1945 թվականներին)։
Հեռակառավարում

Հեռակառավարում, տեխնիկական միջոցների կառավարումը փոքր հեռավորություններից (մինչև 1 կմ)։ Սովորաբար կիրառվում է հեռավերահսկման հետ համատեղ։ Ավելի մեծ հեռավորությունների և
շատ թվով (մի քանի տասնյակից ավելի) օբյեկտների դեպքում օգտագործում են հեռուստակառավարման համակարգեր։ Հեռակառավարման համակարգը, որպես կանոն, կատարում է պարզագույն գործողություններ՝ օբյեկտի անջատել-միացնելը, փականի բացել-փակելը և այլն։ Հեռակառավարումը լայն կիրառություն է գտել արդյունաբերական ձեռնարկությունների, էլեկտրակայանների և ցանցերի, հիդրոտեխնիկական կառույցների, երկաթուղային հանգույցների և այլ օբյեկտների դիսպետչերական համակարգերում։ Հեռակառավարման համակարգն աչքի է ընկնում պարզ կառուցվածքով և հուսալիությամբ։

Արտաքին էլեկտրական և մագնիսական դաշտերի ազդեցությունը թուլացվում է կառավարման ազդանշանների հզորության մեծացմամբ և կապի բազմաջիղ մալուխային գծի էկրանացմամբ։